b'\n_START_ARTICLE_\nFenitoin\n_START_SECTION_\nEpilepsija\n_START_PARAGRAPH_\nFenitoin je starej\xc5\xa1e antiepilepti\xc4\x8dno zdravilo, ki so ga so v preteklosti pogosto uporabljali za prepre\xc4\x8devanje \xc5\xbeari\xc5\xa1\xc4\x8dnih epilepti\xc4\x8dnih napadov, danes pa je njegova uporaba zelo omejena zaradi kroni\xc4\x8dne toksi\xc4\x8dnosti. V parenteralni obliki se \xc5\xa1e vedno uporablja za zdravljenje epilepti\xc4\x8dnega statusa. Ni u\xc4\x8dinkovit pri malih epilepti\xc4\x8dnih napadih (absencah), mioklonih in atoni\xc4\x8dnih napadih oz. jih lahko celo poslab\xc5\xa1a.\n_START_SECTION_\nZastrupitev\n_START_PARAGRAPH_\nZnaki bla\xc5\xbeje zastrupitve s fenitoinom so ataksija (motena usklajenost mi\xc5\xa1i\xc4\x8dnih gibov), nistagmus (nehoteni premiki zrkel), dizartrija (motnje govora), slabost, bruhanje, dvojni vid, hiperglikemija in razdra\xc5\xbeenost; pri hudih zastrupitvah pa motnje zavesti do kome in zastoj dihanja. Mo\xc5\xbeen je tudi pojav motenj sr\xc4\x8dnega ritma, zlasti pri intravenskem dajanju.'